Harilik näsiniin

Harilik näsiniin (Daphne mezereum) on näsiniineliste sugukonda näsiniine perekonda kuuluv põõsas.

Kirjeldus
Harilik näsiniin on kuni 1 (1,5) meetri kõrgune põõsas. Oksad rohekashallid, vähe harunenud ja väga sitked. Talbjad või süstjad lihtlehed on koondunud tihedamalt võrse tippu. Hallikasrohelised lehed kinnituvad võrsele vahelduvalt. Lehed on noorelt servast ripsmelised. Lillakas-roosad õied kinnituvad 3–5 kaupa lehtede kaenlas kaheaastasele võrsele. Punased marjataolised luuviljad valmivad septembris. 

Näsiniin õitseb aprillis, enne lehistumist.

Näsiniin on väga mürgine taim. Kõige toksilisemad on viljad ja oksad.

Levila
Hariliku näsiniine levila haarab suuremat osa Euroopast ja läänepoolset Aasiat. Liik on Eestis pärismaine.

 Pilte 

 Välislingid 



Kategooria:Eesti pärismaised põõsaliigid
Kategooria:Näsiniinelised
Kategooria:Mürgised taimed